Argaz yeḥka-as-id d akken yufa-tt deg lebḥer s daxel n usenduq dɣa yewwi-tt-id yid-s, yennaas: «mliyi-d ihi tura acu n lxir i tzemreḍ ad asent-xedmeḍ i lxalat-agi-inu ?». tenna-as teqcict: «ma d tagi i imennan tiɣrifin tura ad asent-id-xedmeɣ s ifassen-iw ad tečč alma terwa, ma d tayeḍ-ina ad as-tcuddeḍ ɣer tseṭṭa n uɛudiw, ad tt-id-dewreḍ ak i taddart ad tt-id-tarreḍ alma d dagi, s yifassen-is ad d-agmeɣ iɣed, ma d aqarruy-is ad t-xedmeɣ d inyen», argaz yexdem akken i as-tenna, dɣa yerra taqcict amzun d yelli-s.